turjo4nis/wikipedia-bn-dump-20250701 huggingface dataset:
মুহাম্মাদ নফসে যাকিয়্যা

মুহাম্মাদ ইবনে আব্দুল্লাহ ইবনে হাসান মুসান্না ইবনে হাসান মুজতবা ইবনে আলী ইবনে আবু তালিব বা মুহাম্মাদ নফসে যাকিয়্যা ( بن علي الملقب النفس 'শুদ্ধ আত্মা'), মুসলমানদের নবী মুহাম্মাদের কন্যা ফাতিমার বংশধর ছিলেন। তিনি তার নেতৃত্বের যোগ্যতা,, বাগ্মী দক্ষতা, আন্তরিক আচরণের জন্য সুপরিচিত। তিনি দ্বিতীয় আব্বাসীয় খলীফা আল মনসুরের বিরুদ্ধে মদিনায় আলীয় বিদ্রোহের নেতৃত্ব দেন। তবে তার এই বিদ্রোহ ব্যর্থ হয়। তিনি আর তার সামান্য কয়েকশ সৈন্য আব্বাসীয় বিশাল বাহিনীর মুখোমুখি হন। আব্বাসীয়দের নেতৃত্বে ছিল ইসা ইবনে মুসা। তিনি ৬ই ডিসেম্বর ৭৬২ খ্রিস্টাব্দে (১৪৫ হিজরি) নিহত হন।

জীবন 
প্রথমদিকে তিনি উমাইয়া খিলাফতের বিরুদ্ধে বিদ্রোহ করার সিদ্ধান্ত নিয়েছিলেন, যখন বনু হাশিম তাকে আবওয়াতে আনুগত্যের শপথ করেছিল। তাদের মধ্যে ছিল, ইবরাহিম, আস-সাফাহ আর আল মানসুর। কিন্তু খুব দ্রুতই আব্বাসীয় শাসন প্রতিষ্ঠা হয়ে গিয়েছিল। তাই যারা তার প্রতি আনুগত্যের কথা বলেছিল, তারা তাকে ত্যাগ করেছিল। পরবর্তীতে আলাওয়ীদের একটি দল তার আনুগত্য করে।

ব্যক্তিত্ব 
মুহাম্মাদকে পুরো খিলাফতের অনেক লোকই তার বংশীয় গৌরবের কারণে খিলাফতের অধিক যোগ্যতর ব্যক্তি মনে করতেন। নবীর সাথে তার বংশীয় সম্পর্কের কারণে  প্রতিষ্ঠিত রাজনৈতিক ব্যবস্থা তাকে হুমকি মনে করত, তাই তিনি অনেক বছর ছদ্মবেশ ধারণ করেছিলেন। গোপনে ভ্রমণ করেছিলেন। তিনি এভাবে একটি বৃহদাকারের সেনাবাহিনী তৈরি করে মদিনা দখল করেন। কিন্তু তার সেনাবাহিনী ছিল উচ্ছৃঙ্খল। তিনি ১৪৫ হিজরীতে মদিনা ত্যাগ করে মক্কা ও ইয়েমেন দখল করেন। কিন্তু এর কয়েক মাস পরেই মদিনায় নিহত হন।

৭৬২-৭৬৩ সালে বিদ্রোহ 

দ্রব্যসামগ্রীর জন্য অন্যান্য প্রদেশের উপর নির্ভরশীলতার কারণে মদিনা যেকোনো বড় বিদ্রোহের জন্য সুবিধাজনক অঞ্চল ছিলনা। আর তাছাড়া খলিফার সুশৃঙ্খল রাজকীয় সৈন্যদলের সাথে তার ভক্তদের উচ্ছৃঙ্খল বাহিনীর কোনো তুলনাই ছিল না। আব্বাসীয় সৈন্যরা সুবিধাজনক অবস্থানে থাকা সত্ত্বেও নফসে যাকিয়্যা আত্মসমর্পণ করতে অস্বীকার করেন। তিনি কয়েক দশক আগে শহরকে সুরক্ষিত করতে নবী কর্তৃক খন্দকের যুদ্ধের জন্য কৃত ঐতিহাসিক পরিখা ব্যবহার করে যুদ্ধ করার সিদ্ধান্ত নেন।

বংশ

আরও দেখুন 

 আব্বাসীয়
 আলাওয়ী
 আবদুল্লাহ শাহ গাজী, মুহাম্মাদের ছেলে
 জাফর আস-সাদিক
 নফস-ই-জাকিয়াহ (শুদ্ধ আত্মা)
 জায়েদি

তথ্যসূত্র 

হাসানীয়
৮ম শতাব্দীর আরব ব্যক্তি
৭৬২-এ মৃত্যু
জন্মের বছর অনুপস্থিত
৮ম শতাব্দীর আব্বাসীয় খিলাফতের ব্যক্তি
১১৮ নং ওয়ার্ড, কলকাতা পৌরসংস্থা

ওয়ার্ড নং ১১৮, কলকাতা পৌরসংস্থা হল কলকাতা পৌরসংস্থার ১৩ নং বরোতে একটি প্রশাসনিক বিভাগ, যা ভারতের পশ্চিমবঙ্গ রাজ্যের টালিগঞ্জ সার্কুলার রোড (সাহাপুর)- নিউ আলিপুর পাড়ার কিছু অংশ নিয়ে গঠিত।

ভূগোল 
১১৮ নং ওয়ার্ডটি উত্তরে সাহাপুর শীতলতলা রোড, রজনী মুখার্জি রোড এবং এসএনরয় রোড দ্বারা সীমাবদ্ধ; বুড়োশিবতলা মেইন রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে বুড়োশিবতলা মেইন রোড।

ওয়ার্ডটি কলকাতা পুলিশের বেহালা থানা দ্বারা পরিবেশিত হয়। 

বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।

জনসংখ্যা 
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ১১৮ র মোট জনসংখ্যা ছিল ২১,৮১০ জন, যার মধ্যে ১০,৮৯৭ (৫০%) পুরুষ এবং ১০,৯১৩ (৫০%) মহিলা। ৬ বছরের নিচে জনসংখ্যা ছিল ১,৪৬৮ জন। ১১৮ নং ওয়ার্ডে মোট শিক্ষিতের সংখ্যা ছিল ১৮,৩১৫ (৬ বছরের বেশি জনসংখ্যার ৯০.০৪%)

নির্বাচন হাইলাইট 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
জামাল বাদাভি

ডঃ জামাল বাদাভি হলেন একজন মিশরীয় বংশোদ্ভূত কানাডীয় মুসলিম। তিনি একজন প্রাক্তন অধ্যাপক যিনি নোভা স্কটিয়া, হ্যালিফ্যাক্সের সোবি স্কুল অফ বিজনেস, সেন্ট মেরিস বিশ্ববিদ্যালয় সহ বেশ কয়েকটি স্কুলে শিক্ষকতা করেন। সেখানে তিনি ধর্মীয় অধ্যয়ন ও ব্যবস্থাপনা বিভাগে অধ্যাপনা করেন। এছাড়াও তিনি একজন সুপরিচিত লেখক, সক্রিয় কর্মী, প্রচারক এবং ইসলামি বক্তা। ডঃ বাদাভি মিশরের কায়রোতে স্নাতক অধ্যয়ন এবং ইন্ডিয়ানার ব্লুমিংটনের ইন্ডিয়ানা বিশ্ববিদ্যালয়ে ওনার স্নাতকোত্তর ও পিএইচডি ডিগ্রি সম্পন্ন করেন।

জামাল বাদাভি উত্তর আমেরিকায় বক্তৃতা, আলোচনা এবং আন্তঃধর্ম সংলাপে সক্রিয়ভাবে অংশ নেন। সারা বিশ্বে বিভিন্ন অনুষ্ঠানে অতিথি বক্তা হিসেবে তাকে আমন্ত্রণ জানানো হয়। উপরন্তু, তিনি ইসলামিক সোসাইটি অফ নর্থ আমেরিকা (আইএসএনএ) সহ বেশ কয়েকটি ইসলামিক সংগঠনেরও সক্রিয়। তিনি ইসলামিক ইনফরমেশন ফাউন্ডেশনের প্রতিষ্ঠাতা, যা ইসলাম এবং মুসলমানদের সম্পর্কে আরও ভালোভাবে বোঝার জন্য একটি অলাভজনক ফাউন্ডেশন।

বর্তমানে বাদাভি ৫জন সন্তানের পিতা এবং ১২জন সন্তানের পিতামহ।

নির্বাচিত গ্রন্থপঞ্জি

তথ্যসূত্র 

জীবিত ব্যক্তি
কানাডীয় মুসলিম
ইন্ডিয়ানা বিশ্ববিদ্যালয় ব্লুমিংটনের প্রাক্তন শিক্ষার্থী
অরল্যান্ডো আন্তর্জাতিক বিমানবন্দর

অরল্যান্ডো আন্তর্জাতিক বিমানবন্দর  ফ্লোরিডার অরল্যান্ডো শহরের একটি প্রধান সরকারি বিমানবন্দর, যা ডাউনটাউন অরল্যান্ডো থেকে ৬ মাইল (১০ কিমি) দক্ষিণ-পূর্বে অবস্থিত। এটি ২০১৯ সালে ৫,০৬,১৩,০৭২ জন যাত্রী পরিচালনা করেছিল, যা এটিকে ওই বছরে রাজ্যের ব্যস্ততম বিমানবন্দর ও মার্কিন যুক্তরাষ্ট্রের দশম ব্যস্ততম বিমানবন্দরে পরিণত করেছিল। বিমানবন্দর কোড "এমসিও" বিমানবন্দরের প্রাক্তন নাম ম্যাককয় এয়ার ফোর্স বেস থেকে নেওয়া হয়েছে, যা ভিয়েতনাম যুদ্ধের সমাপ্তির পর সামরিক বাহিনীর আকার বা উপস্থিতি হ্রাসের (একটি সাধারণ সামরিক ড্রডাউন) অংশ হিসাবে ১৯৭৫ সালে বন্ধ করা হয়েছিল।

বিমানবন্দরটি সিলভার এয়ারওয়েজের একটি কেন্দ্র, জেটব্লু, সাউথওয়েস্ট এয়ারলাইন্স ও স্পিরিট এয়ারলাইন্সের জন্য একটি ক্রজক্রম কার্যক্রম ঘাঁটি (অপারেটিং বেস), সেইসঙ্গে ফ্রন্টিয়ার এয়ারলাইন্সের জন্য একটি মনোনিবেশ শহর হিসাবে কাজ করে। সাউথওয়েস্ট হল বিমানবন্দরের যাত্রী বহনের বৃহত্তম বাহক। বিমানবন্দরটি মধ্য-ফ্লোরিডা অঞ্চলের জন্য একটি প্রধান আন্তর্জাতিক প্রবেশদ্বার, যেখানে ৪৪ টি বিমানসংস্থার দৈনিক ৮৫০ টিরও বেশি উড়ান রয়েছে। বিমানবন্দরটি ১৩৫ টি অভ্যন্তরীণ ও আন্তর্জাতিক গন্তব্যে পরিষেবা প্রদান করে। ১২,৬০০ একর (৫,১০০ হেক্টর) জুড়ে বিস্তৃত এমসিও হল ভূমির পরিপ্রেক্ষিতে মার্কিন যুক্তরাষ্ট্রের বৃহত্তম বাণিজ্যিক বিমানবন্দরসমূহের মধ্যে একটি। উপরন্তু, বিমানবন্দরটি ইউনাইটেড এয়ারলাইন্সের জন্য একটি রক্ষণাবেক্ষণ ঘাঁটি। বিমানবন্দরটি ২০০৭ সাল পর্যন্ত ডেল্টা এয়ার লাইনের একটি কেন্দ্র ছিল।

তথ্যসূত্র

বহিঃসংযোগ 

 

 
অরল্যান্ডোর পরিবহন, ফ্লোরিডা
ফ্লোরিডার বিমানবন্দর
অরল্যান্ডোর ভবন ও স্থাপনা, ফ্লোরিডা
অরেঞ্জ কাউন্টির পরিবহন ভবন ও স্থাপনা, ফ্লোরিডা
১৯৪০-এ প্রতিষ্ঠিত বিমানবন্দর
১৯৪০-এ ফ্লোরিডায় প্রতিষ্ঠিত
স্পেস শাটলের আপৎকালীন অবতরণ স্থান
ভূপতি মজুমদার

ভূপতি মজুমদার  (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে বাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।

জন্ম ও প্রারম্ভিক জীবন
ভূপতি মজুমদারের জন্ম ১৮৯০ খ্রিস্টাব্দের ১লা জানুয়ারি ব্রিটিশ ভারতের বেঙ্গল প্রেসিডেন্সির হুগলি জেলার গুপ্তিপাড়ায়। তার পিতার নাম নীলমাধব মজুমদার। তিনি বাল্যশিক্ষা লাভ করেন তার মায়ের কাছ থেকে। ১৯০৬ খ্রিস্টাব্দে প্রবেশিকা পরীক্ষায় উত্তীর্ণ হয়ে হুগলি কলেজে ভর্তি হন এবং আইএসসি ও বিএ পাস করেন।

বিপ্লবী ক্রিয়াকলাপ
ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।[১] অল্প বয়সেই ভূপতি মজুমদার বিপ্লবী যতীন্দ্রনাথ মুখোপাধ্যায়ের কাছে অগ্নিমন্ত্রে দীক্ষা নেন এবং বিপ্লবী ক্রিয়াকলাপে যুক্ত হন। কলেজে ভর্তির সময়ে বঙ্গভঙ্গের বিরোধী আন্দোলনে যুক্ত হওয়ার কারণে গ্রেফতার ও কারারুদ্ধ হন। ঐ বৎসরেই তিনি কলকাতায় অনুষ্ঠিত "শিবাজী উৎসবে" হন। তিনি ১৯০৭ খ্রিস্টাব্দে কলকাতার যাদবপুরে জাতীয় শিক্ষা পরিষদে যোগ দেন। ভারতীয় জাতীয় কংগ্রেস, যুগান্তর দল ও স্বরাজ্য পার্টির নেতাদের সঙ্গে তার ঘনিষ্ঠ সম্পর্ক ছিল। ভারতের বাইরে বিভিন্ন দেশে অবস্থানকারী বিপ্লবীদের সঙ্গে সংযোগ স্থাপনের উদ্দেশ্যে তিনি ১৯১১ খ্রিস্টাব্দে প্রথমে আমেরিকায় যান, কিন্তু অর্থের অভাবে ইউরোপ হতে ফিরে আসেন। পরে অবশ্য সিঙ্গাপুর হয়ে আমেরিকা যান এবং ১৯১৫ খ্রিস্টাব্দে ফেরার সময় ইন্দোনেশিয়ায় গ্রেফতার হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের স্বরাজ্য দলে যোগ দেন। এর কিছুদিন পর তিনি জাতীয় কংগ্রেসের বাংলা শাখার সম্পাদক নির্বাচিত হন। ১৯৩০ খ্রিস্টাব্দের ১৮ই এপ্রিল চট্টগ্রাম অস্ত্রাগার লুন্ঠনের অভিযোগে দীর্ঘদিন কারারুদ্ধ থাকেন। ভারত ছাড়ো আন্দোলনেও তাকে কারাবরণ করতে হয়। তিনি ধর্মের ভিত্তিতে দেশবিভাগের পক্ষপাতী ছিলেন না। দেশ স্বাধীনতার পর তিনি পূর্ববঙ্গে (বর্তমানে বাংলাদেশে) নেলী সেনগুপ্তের সঙ্গে একযোগে কাজ করেছেন।

রাজনীতি
পশ্চিমবঙ্গে ফিরে তিনি প্রফুল্লচন্দ্র ঘোষের মন্ত্রী সভায় ও পরে বিধানচন্দ্র রায়ের মন্ত্রীসভায় যোগ দেন। আমৃত্যু তিনি সংসদীয় রাজনীতিতে প্রত্যক্ষভাবে যুক্ত ছিলেন অন্ততঃপক্ষে বিধানসভার নির্বাচিত সদস্য হিসাবে। দুবার নির্বাচনে পরাজিত হয়েছিলেন। একবার শম্ভু ঘোষের কাছে। কিন্ত ১৯৭১ ও ১৯৭২ এর নির্বাচনে তিনি জয়যুক্ত হন চুঁচুড়া বিধানসভা কেন্দ্র থেকে। তিনি একাধারে সি এ বি ও আই এফ এর সভাপতির দায়িত্ব ভার সামলে ছিলেন। তিনি Nutrition Board এর সভাপতি হিসেবেও দীর্ঘ সময়ে কর্মরত ছিলেন। তিনি ছিলেন‌ সৌম্যেন্দ্রনাথ ঠাকুরের ঘনিষ্ট সুহৃদ।

মৃত্যু
ভূপতি মজুমদার ১৯৭৩ খ্রিস্টাব্দের ২৭শে মার্চ ৮৩ বৎসর বয়সে কলকাতায় প্রয়াত হন।

তথ্যসূত্র 

১৮৯০-এ জন্ম
১৯৭৩-এ মৃত্যু
হুগলি জেলার ব্যক্তি
পশ্চিমবঙ্গের ভারতীয় স্বাধীনতা কর্মী
বাঙালি ভারতীয় স্বাধীনতা সংগ্রামী
ব্রিটিশ ভারতের বন্দি ও আটক
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য
ফরহাদ হোসেন (অধ্যাপক)

ফরহাদ হোসেন (জন্ম: ১৯৫৮) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) সাবেক উপ-উপাচার্য, পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের (মাভাবিপ্রবি) সাবেক উপাচার্য।

জন্ম
ফরহাদ হোসেন ১৯৫৮ সালে মাদারীপুরের শিবচর উপজেলার বাখরের কান্দি গ্রামে জন্মগ্রহণ করেন।

শিক্ষাজীবন
তিনি মাদারীপুরের পাঁচ্চর উচ্চ বিদ্যালয় থেকে ১৯৭৩ সালে মাধ্যমিক ও ফরিদপুরের সরকারি রাজেন্দ্র কলেজ থেকে ১৯৭৫ সালে উচ্চমাধ্যমিক পরীক্ষায় উত্তীর্ণ হন। ফরহাদ হোসেন ঢাকা বিশ্ববিদ্যালয়ের পরিসংখ্যান বিভাগ থেকে ১৯৭৮ সালে বিএসসি (সম্মান) এবং ১৯৭৯ সালে এমএসসি পাস করেন। তিনি জাপানের টোকিওতে অবস্থিত দ্য ইনস্টিটিউট অব স্ট্যাটিস্টিক্যাল ম্যাথম্যাটিকস থেকে ১৯৯৫ সালে পিএইচডি ডিগ্রি অর্জন করেন।

কর্মজীবন
ফরহাদ হোসেন ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটে প্রভাষক হিসেবে কিছুদিন শিক্ষকতা করার পর বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে যোগ দেন। অতঃপর তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি বিভাগটির অধ্যাপক পদে উন্নীত হন। এছাড়া সৌদি আরবের কিং খালিদ বিশ্ববিদ্যালয় এবং মার্কিন যুক্তরাষ্ট্রের বল স্টেট ইউনিভার্সিটিতে অতিথি অধ্যাপক হিসেবে অধ্যাপনার অভিজ্ঞতা রয়েছে তার।

অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, শিক্ষক সমিতির সাধারণ সম্পাদক, উপ-উপাচার্য এবং বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্যসহ বিভিন্ন গুরুত্বপূর্ণ দায়িত্ব পালন করেন।

ফরহাদ হোসেন ২০২২ সালের ১০ জানুয়ারি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১২ জানুয়ারি আনুষ্ঠানিকভাবে উপাচার্যের দায়িত্বভার গ্রহণ করেন। ২০২৪ সালের ৫ আগস্ট তিনি বিশ্ববিদ্যালয়টির উপাচার্য পদ থেকে পদত্যাগ করেন।

প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র

বাংলাদেশী শিক্ষাবিদ
ঢাকা বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
জাহাঙ্গীরনগর বিশ্ববিদ্যালয়ের শিক্ষক
সরকারি রাজেন্দ্র কলেজের প্রাক্তন শিক্ষার্থী
মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য
আবুল ফাজল নববী

সৈয়দ আবুল ফাজল বিন আলী বিন আবদ আল-হাদি আল-হুসাইনি আল-নবাবি আল-কুম্মি (৬ ফেব্রুয়ারি ১৯২৬ - ১৪ নভেম্বর ১৯৯১) (২৪ রজব ১৩৪৪ - ৮ জুমাদা আল-উলা ১৪১২) ছিলেন একজন ইরানি আইনবিদ, দোভাষী এবং ধর্মীয় লেখক। তিনি কোম শহরে ইসনা আশারিয়া হুসাইনিয়া পরিবারে জন্মগ্রহণ করেন এবং বেড়ে ওঠেন। এর জাফারি স্কুলে ভর্তি হন এবং সেখানকার মহান পণ্ডিতদের কাছ থেকে বিদ্যার্জন করেন। তারপর উচ্চ শিক্ষা চালিয়ে যাওয়ার জন্য নাজাফে চলে যান। তিনি হুসেইন আল-বরুজেরদির অন্যতম বিশিষ্ট ছাত্র ছিলেন। তিনি জাফরী তাফসির ও আইনশাস্ত্রে খ্যাতি অর্জন করেন এবং শিক্ষা দেন। তিনি তার জীবনের বেশিরভাগ সময় লেখালেখিতে কাটিয়েছেন। তার ফারসি ও আরবি ভাষায় বিভিন্ন বিষয়ে পঞ্চাশটিরও বেশি বই রয়েছে এবং উভয় ভাষায় কবিতার একটি সংগ্রহ রয়েছে। আমার চাচা মারা যাওয়ার আগে তার নিজ গ্রামে এবং সেখানে দাফন করা হয়।

জীবনী 
আবুল ফাজল ইবনে আলি ইবনে আবদ আল-হাদি আল-হুসাইনি আল-নবাবি আল-কুমি ২৪ রজব ১৩৪৪ / ৬ ফেব্রুয়ারি, ১৯২৬ সালে কোম শহরে জন্মগ্রহণ করেন এবং সেখানেই বড় হন। তিনি উচ্চ বিদ্যালয় থেকে স্নাতক হন এবং মুকাদ্দমাত শিখেন। ১৯৪১ সালে জাফারি স্কুলে প্রবেশ করেন। তিনি হুসেন আল-বরুজেরদি, আবদ আল-নবী আল-আরাকি, ইউসেফ আল-শাহরুদি, আলী আল-কিরমানি, মুহাম্মদ আল-দামাদ আল-ইয়াজদি, আল-ফাদিল আল-লঙ্করানি, মুহাম্মদ হুসেন আল-তাবাতাবাই, শেহাব আল-দীন আল-মারাশি ও অন্যান্য পণ্ডিতের ছাত্র ছিলেন এবং তাঁদের দ্বারা অনুমোদিত ছিলেন।ছাত্রাবস্থা থেকেই তিনি আইনশাস্ত্র ও নীতি শিক্ষা দিতেন এবং তারপর তিনি কুরআনের ব্যাখ্যাও শেখাতেন এবং এই বিষয়ে লেখালেখি করতে আগ্রহী ছিলেন। তিনি ধর্মীয় বিষয়ে ৫০টি বই লিখেছেন।

মৃত্যু 
আবুল ফাজল নববী ৮ জুমাদা আল-উলা, ১৪১২ / ১৪ নভেম্বর, ১৯৯১ তারিখে ৬৮ বছর বয়সে তার নিজ শহরে মারা যান।

তার গ্রন্থসমূহ 
ফার্সি ভাষায় তাঁর রচনাগুলির মধ্যে রয়েছে:

 ارغام المبارز في إثبات المعاجز، في عقائد
 أسرار العوالم في مصاحبة موسى مع العالم، في سيرة الأنبياء
 امراء هستی، حكومت چهارده معصوم بر جمیع موجودات، في عقائد
 بدر الدجى في شرائط الدعاء
 تعليقة على العروة الوثقى، من الطهارة إلى آخر الصوم
 تفسير، اشتمل على تفسير السور الفجر والضحى والعصر والتين ويوسف والبلد
 تقريرات محاضرات السيد البروجردي
 تقريرات محاضرات الشيخ عبد النبي الأراكي
 جامع الأنوار في اثبات التوحيد
 اشعه‌ای از سوره ی نجم، في تفسير القرآن
 جلاء القرآن، رد على كتاب اعجاز القرآن للشيرازي
 حقوق زن ومادر در اسلام
 حلية الوسمة في حقيقة العصمة
 حياة الفؤاد في إثبات المعاد
 درس سُخَنوَري
 فيض الرحمن في العلوم المكتسبة من القرآن
 كشف الارتياب في أدلة الحجاب
 كمال الإيمان في اثبات وجود صاحب الزمان
 كمونيسم از نظر عقل واسلام
 لئالي منثور در تفسير سوره طور
 مخزن الأسرار في اثبات النبوة
 معراج پيغمبر أكرم از جنبه عقل وشرع
 مقصد الأبرار في إثبات الإمامة
 نور الآفاق في مباحث الأخلاق

আরবি ভাষায় গ্রন্থসমূহ:

 حاشية على رسالة العسر والحجر
 حاشية على المكاسب
 حاشية على المنظومة لهادي السبزواري
 رسالة في اعتراف الأعداء بعظمة الإسلام
 رسالة في اعتراف الأعداء بفضائل علي
 الشرع المؤبد في خاتمية محمد
 صحو المعلوم، رد على محو الموهوم للسنكلجي
 غالية الدرر في مصبّ قاعدة الضرر
 فلسفة الأحكام
 الكوكب الدري، رسالة شرحية
 معدن الآثار في ضبط الحكم والأخبار

তার ফারসি ও আরবি ভাষার কবিতার সংকলন রয়েছে।

তথ্যসূত্র 

আরব বংশোদ্ভূত ইরানি
হোসাইনীয়
ইরানি আরবি কবি
১৯২৬-এ জন্ম
১৯৯১-এ মৃত্যু
ফার্সি ভাষার লেখা থাকা নিবন্ধ
ইজিপ্ট মনস

ইজিপ্ট মনস (ইংরেজি: Egypt Mons) হল বৃহস্পতি গ্রহের প্রাকৃতিক উপগ্রহ আইয়োর একটি পর্বত। ১০ কিলোমিটার উঁচু ইজিপ্ট মনস আইয়োর একাদশ উচ্চতম পর্বত, যা পৃথিবীর উচ্চতম শৃঙ্গ মাউন্ট এভারেস্টের চেয়েও উঁচু। ইউ. এস. জিওলজিক্যাল সার্ভে এই পর্বতের ব্যাস ১৯৩.৭ কিলোমিটার বলে উল্লেখ করলেও, আইয়ো মাউন্টেন ডেটাবেস অনুযায়ী এটির দৈর্ঘ্য ১৩৩.৮ কিলোমিটার ও প্রস্থ ১৪৬.০ কিলোমিটার। এটি একটি ফ্ল্যাটিরন ম্যাসিফ পর্বত, অর্থাৎ এটির আকার এবড়ো-খেবড়ো ও বন্ধুর এবং এর পৃষ্ঠতলের রূপটি জটিল। এটির আয়তন ৯৭৯২ বর্গ কিলোমিটার এবং এটির কেন্দ্রের স্থানাঙ্ক । এটির একটি খাড়া উত্তরমুখী ঢাল রয়েছে। ইজিপ্ট মনস মিশর দেশটির ইংরেজি নামে নামাঙ্কিত, কারণ পুরাণে আছে মিশরেই আইয়োর যাত্রার সমাপ্তি ঘটেছিল। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক পর্বতটির নামকরণ করা হয়। ইজিপ্ট মনসের উত্তরপশ্চিমে আছে বব্বর প্যাটারা, দক্ষিণপূর্বে আছে হার্মিস মেনসা এবং দক্ষিণপশ্চিমে রয়েছে স্বারোগ প্যাটারা।

তথ্যসূত্র 

আইয়োর পর্বত
বব্বর প্যাটারা

বব্বর প্যাটারা (ইংরেজি: Babbar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৮৬ কিলোমিটার এবং এটির স্থানাঙ্ক । প্যাটারাটির নামকরণ হয়েছিল এক সুমেরীয় সূর্যদেবতার নামানুসারে এবং ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। বব্বর প্যাটারার কাছে কয়েকটি ঢাল চ্যূতির পরিচায়ক। বব্বর প্যাটারার ঠিক দক্ষিণে রয়েছে লারসিয়া প্লেনাম নামক মালভূমি, আরও দক্ষিণে রয়েছে স্বারোগ প্যাটারা এবং পূর্ব দিকে রয়েছে ইজিপ্ট মনস নামক পর্বতটি।

তথ্যসূত্র

আইয়োর পৃষ্ঠভাগের বৈশিষ্ট্য
স্বারোগ প্যাটারা

স্বারোগ প্যাটারা (ইংরেজি: Svarog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ১২৪ কিলোমিটার ও স্থানাঙ্ক । এটি রাশিয়ান কামার দেবতা স্বারোগের নামে নামাঙ্কিত। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে।  স্বারোগ প্যাটারা হল ভয়েজার মহাকাশযান কর্তৃক শনাক্তকৃত হটস্পট। স্বারোগ প্যাটারার উত্তরে রয়েছে লারসিয়া প্ল্যানাম, তারও উত্তরে রয়েছে বব্বর প্যাটারা, দক্ষিণে রয়েছে সিলপিয়াম মনস, পূর্ব দিকে রয়েছে হার্মিস মেনসা এবং দক্ষিণপূর্বে রয়েছে পেরুন প্যাটারা ও এপাফাস মেনসা।

তথ্যসূত্র

আইয়োর পৃষ্ঠভাগের বৈশিষ্ট্য
পেরুন প্যাটারা

পেরুন প্যাটারা (ইঙরেজি: Pyerun Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য প্রায় ৫৭ কিলোমিটার এবঙ স্থানাঙ্ক । প্যাটারাটি স্লাভোনিক বজ্র দেবতা পেরুনের নামাঙ্কিত। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পেরুন প্যাটারার পশ্চিমে রয়েছে মিথ্রা প্যাটারা, পূর্বে ও উত্তরপূর্বে রয়েছে এপাফাস মেনসা নামক মেসা এবঙ উত্তরপশ্চিমে রয়েছে সিলপিয়াম মনস নামক পর্বত ও স্বারোগ প্যাটারা।

তথ্যসূত্র

আইয়োর পৃষ্ঠভাগের বৈশিষ্ট্য
সিলপিয়াম মনস

সিলপিয়াম মনস (ইংরেজি: Silpium Mons) হল বৃহস্পতির প্রাকৃতিক উপগ্রহ আইয়োর একটি পর্বত। এটি উচ্চতায় ৫.৬ কিলোমিটার, দৈর্ঘ্যে ১১৩ কিলোমিটার ও প্রস্থে ৭৯.৭ কিলোমিটার। পর্বতটির আয়তন ৭০৭৩ বর্গ কিলোমিটার। এটি ঋজু দীর্ঘা রেখাঙ্কিত একটি শৈলশিরা, অর্থাৎ এটির উত্তোলিত গঠনভঙ্গিমাটির মধ্যে এক বা একাধিক স্বষ্ট রৈখিক বা কুব্জ উত্থিতাংশ চোখে পড়ে। পর্বতটির নামকরণ করা হয়েছে গ্রিসের একটি স্থানের নামানুসারে, যেখানে পৌরাণিক আইয়ো শোকে দেহত্যাগ করেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পর্বতটির স্থানাঙ্ক  । এটি স্বারোগ প্যাটারার দক্ষিণে, মিথ্রা প্যাটারার উত্তরে এবং ভিরাকোচা প্যাটারার উত্তরপূর্বে অবস্থিত।  স্বারোগ ও বিরাকোচা প্যাটারা দু’টির প্রতি এটির নৈকট্য আইয়োতে পর্বত ও ক্যালডেরাগুলির মধ্যে একটি গঠনগত সম্পর্কের প্রমাণের ইঙ্গিতবাহী।

তথ্যসূত্র

আইয়োর পর্বত
আল-কামাল আবদুল ওহাব

আল-কামাল আবদুল ওহাব (৩১ ডিসেম্বর ১৯৩৮–২৯ মে ২০০৮) বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন। শিশুসাহিত্যে বিশেষ অবদানের জন্য তিনি ১৯৮০ সালে বাংলা একাডেমি পুরস্কার পান।

জীবনী 
আল-কামাল আবদুল ওহাব ৩১ ডিসেম্বর ১৯৩৮ সালে সাতক্ষীরা জেলায় জন্মগ্রহণ করেন। তিনি বাংলা একাডেমির পরিচালক হিসেবে কর্মরত ছিলেন। একুশের বইমেলা শুরু হয়েছে তার সময়েই। তার লেখা অসংখ্য গান বাংলাদেশ বেতার ও টেলিভিশনে নিয়মিত প্রচারিত হয়েছে।

গ্রন্থ 
আল-কামাল আবদুল ওহাবের উল্লেখযোগ্য প্রকাশিত গ্রন্থের মধ্যে রয়েছে:-

 বাস্কারভিলের বিভীষিকা
 নিরুদ্দেশের পথে
 ছোটদের শ্রেষ্ঠ গল্প
 মহেশখালীর পথে
 ছোটদের অভিনয়

পুরস্কার ও সম্মাননা 

 বাংলা একাডেমী সাহিত্য পুরস্কার (১৯৮০)

মৃত্যু 
আল-কামাল আবদুল ওহাব ২৯ মে ২০০৮ সালে মৃত্যুবরণ করেন।

তথ্যসূত্র 

১৯৩৮-এ জন্ম
২০০৮-এ মৃত্যু
বাংলাদেশী শিশুসাহিত্যিক
বাংলাদেশী অনুবাদক
বাংলাদেশী ছড়াকার
বাংলাদেশী নাট্যকার
বাংলাদেশী গীতিকার
শিশুসাহিত্যে বাংলা একাডেমি সাহিত্য পুরস্কার বিজয়ী
সাতক্ষীরা জেলার ব্যক্তি
বাঙালি লেখক
মবিনউদ্দিন আহমদ

মবিনউদ্দিন আহমদ বাংলাদেশের সাহিত্যিক ও ছোটগল্পকার ছিলেন। ছোটগল্পে বিশেষ অবদানের জন্য তিনি ১৯৬১ সালে বাংলা একাডেমি পুরস্কার পান।

পুরস্কার ও সম্মাননা 

 বাংলা একাডেমী সাহিত্য পুরস্কার (১৯৬১)

তথ্যসূত্র 

ছোটগল্পে বাংলা একাডেমি সাহিত্য পুরস্কার বিজয়ী
বাংলাদেশী সাহিত্যিক
বাংলাদেশী ছোটগল্পকার
বাঙালি লেখক
সরকারি হোমিওপ্যাথিক মেডিকেল কলেজ ও হাসপাতাল

সরকারি হোমিওপ্যাথিক মেডিকেল কলেজ ও হাসপাতাল বাংলাদেশের একমাত্র সরকারি হোমিওপ্যাথিক চিকিৎসা শিক্ষাপ্রতিষ্ঠান। এই মেডিকেল কলেজটি ঢাকা বিশ্ববিদ্যালয়ের অধিভুক্ত একটি শিক্ষাপ্রতিষ্ঠান।

তথ্যসূত্র 

১৯৮৯-এ প্রতিষ্ঠিত শিক্ষাপ্রতিষ্ঠান
বাংলাদেশের মেডিকেল কলেজ
ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
বাংলাদেশের হোমিওপ্যাথিক মেডিকেল কলেজ
মাহমুদুল হক (চিত্রশিল্পী)

মাহমুদুল হক (১৯৪৫ - ২০২২) একজন বাংলাদেশী চিত্রশিল্পী। তিনি ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অবসরপ্রাপ্ত অধ্যাপক। জাতীয় জাদুঘরের মহাপরিচালক হিসেবেও দায়িত্ব পালন করেন তিনি। ২০১৯ সালে তিনি জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’ লাভ করেন।

জন্ম
তিনি ১৯৪৫ সালে বাগেরহাট জেলার রামপাল উপজেলার শ্রীফলতলা গ্রামে জন্মগ্রহণ করেন।

শিক্ষাজীবন
মাহমুদুল হক তৎকালীন সরকারি চারু ও কারুকলা কলেজ (বর্তমানে ঢাকা বিশ্ববিদ্যালয়ের চারুকলা অনুষদ) থেকে ১৯৬৮ সালে বিএফএ ডিগ্রি এবং জাপানের সুকুবা বিশ্ববিদ্যালয় থেকে ১৯৮৪ সালে এমএফএ ডিগ্রি অর্জন করেন। জাপান থেকে ছাপচিত্রের উপর দুই বছরের উচ্চতর প্রশিক্ষণও লাভ করেন তিনি।

কর্মজীবন
তিনি ১৯৬৯ সালে ঢাকা বিশ্ববিদ্যালয়ের চারুকলা ইনস্টিটিউটে (বর্তমানে চারুকলা অনুষদ) শিক্ষক হিসেবে যোগ দেন এবং এরই ধারাবাহিকতায় ২০১০ সালে অধ্যাপক হিসেবে অবসর গ্রহণ করেন। কর্মজীবনে তিনি ছাপচিত্র বিভাগের প্রধান, চারুকলা ইনস্টিটিউটের পরিচালক (১৯৯৮), জাতীয় জাদুঘরের মহাপরিচালক (২০০৪)-সহ বিভিন্ন গুরুত্বপূর্ণ দায়িত্ব পালন করেন।

শিল্পকর্ম
দেশে ও বিদেশে মাহমুদুল হকের শিল্পকর্মের ৩৯টি একক এবং বহু যৌথ প্রদর্শনী অনুষ্ঠিত হয়েছে। বাংলাদেশ জাতীয় জাদুঘর এবং জাতীয় চিত্রশালাসহ দেশ-বিদেশের বহু প্রতিষ্ঠান ও সংগ্রাহক কর্তৃক তার শিল্পকর্ম সংগৃহীত হয়েছে।

পুরস্কার ও সম্মাননা
শিল্পকর্মে অবদানের জন্য মাহমুদুল হক বহু পুরস্কার ও সম্মাননায় ভূষিত হয়েছেন। এর মধ্যে রয়েছে,

 জাপানের সুচিউরা সিটি শ্রেষ্ঠ চিত্রকলা পুরস্কার-১৯৮২
 কুয়েত আন্তর্জাতিক দ্বিবার্ষিক প্রদর্শনীতে দ্বিতীয় পুরস্কার
 এস এম সুলতান ফাউন্ডেশন কর্তৃক প্রদত্ত 'সুলতান পদক'
 ১০ম জাতীয় শিল্পকলা প্রদর্শনীতে 'বাংলাদেশ শিল্পকলা একাডেমি পুরস্কার'-১৯৯২
 এশীয় দ্বিবার্ষিক চারুকলা প্রদর্শনীতে সম্মানসূচক পুরস্কার-১৯৯৩, ১৯৯৫ ও ১৯৯৭
 জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’-২০১৯

মৃত্যু
মাহমুদুল হক করোনায় আক্রান্ত হয়ে চিকিৎসাধীন অবস্থায় ২০২২ সালে ১১ জানুয়ারি ঢাকায় মৃত্যুবরণ করেন।

তথ্যসূত্র

১৯৪৫-এ জন্ম
২০২২-এ মৃত্যু
বাংলাদেশী চিত্রশিল্পী
বাগেরহাট জেলার ব্যক্তি
ঢাকা বিশ্ববিদ্যালয়ের শিক্ষক
বাংলাদেশে কোভিড-১৯ বৈশ্বিক মহামারীতে মৃত্যু
মিথ্রা প্যাটারা

মিথ্রা প্যাটারা (ইঙরেজি: Mithra Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৪ কিলোমিটার এবঙ স্থানাঙ্ক । এটির নামকরণ করা হয়েছে পারস্যদেশীয় আলোক দেবতা মিথ্রার নামানুসারে। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। মিথ্রা প্যাটারার উত্তরে রয়েছে সিলপিয়াম মনস, পূর্বে রয়েছে পেরুন প্যাটারা এবঙ দক্ষিণপশ্চিমে রয়েছে ভিরাকোচা প্যাটারা।

তথ্যসূত্র

আইয়োর পৃষ্ঠভাগের বৈশিষ্ট্য
ভিরাকোচা প্যাটারা

ভিরাকোচা প্যাটারা (ইংরেজি: Viracocha Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৬১ কিলোমিটার এবং স্থানাঙ্ক । এটির নামকরণ করা হয়েছে কেচুয়া সৃষ্টিকর্তা দেবতা ভিরাকোচার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। ভিরাকোচা প্যাটারা হল ভয়েজার মহাকাশযান কর্তৃক শনাক্তকৃত একটি হটস্পট। ভিরাকোচা প্যাটারার পূর্বে ও উত্তরপূর্বে রয়েছে মিথ্রা প্যাটারা এবং উত্তরপূর্বে রয়েছে সিলপিয়াম মনস নামক পর্বতটি।

তথ্যসূত্র

আইয়োর পৃষ্ঠভাগের বৈশিষ্ট্য
জিতেন্দর সিং শান্টি

জিতেন্দর সিং শান্টি (জন্ম ১ আগস্ট ১৯৬২), একজন ভারতীয় রাজনীতিবিদ এবং সমাজকর্মী। শান্টি ২০১৩ সালে ভারতীয় জনতা পার্টির হয়ে দিল্লির শাহদরা থেকে বিধানসভার সদস্য নির্বাচিত হন। তিনি শহীদ ভগত সিং সেবাদল একটি এনজিওর প্রতিষ্ঠাতা, যেটি হিন্দু ও শিখ ধর্মের নির্দেশ অনুসারে দাবিহীন মৃতদেহ দাহ সংস্কার করতে সাহায্য করে। এই কার্যক্রম শুরু হয়েছিল ১৯৯৬ সালে একটি শ্মশানে কোন একটি ঘটনার ঘটার পর।

জীবনী 
জিতেন্দর সিং শান্টি ১৯৯৬ সালে শহীদ ভগৎ সিং সেবা ছাত্রদল প্রতিষ্ঠা করেন তিনি দিল্লির ঝিলমিল ওয়ার্ড থেকে একজন নির্দলীয়  কাউন্সিলর হিসেবে রাজনীতিতে তার কর্মজীবন শুরু করেন। যাইহোক, তিনি ২০০৮ সালে বিজেপিতে যোগ দেন এবং পূর্ব পৌর কর্পোরেশনের ঝিলমিল ওয়ার্ড থেকে কাউন্সিলর নির্বাচনে প্রতিদ্বন্দ্বিতা করেন এবং নির্বাচনে জয়ী হন। তিনি ২০১৩ সালে প্রথমবার দিল্লি বিধানসভা নির্বাচনে প্রতিদ্বন্দ্বিতা করেন, এবং শাহদারা নির্বাচনী এলাকা থেকে ৪৫,৩৬৪ ভোট পেয়ে জয়ী হন।

২০১৪ সালের সেপ্টেম্বরে, একজন অজ্ঞাত বন্দুকধারী তাকে লক্ষ্য করে গুলি করেছিল কিন্তু লক্ষ্যভ্রষ্ট হয়। এর আগেও ২০০৭ ও ২০১৩ সালে শান্টির উপর  দুবার হামলা হয়েছিল বলে জানা গেছে। ঘটনাটি ঘটেছে দিল্লির বিবেক বিহারের নিজ বাসভবনে। ২০১৮ সালের ডিসেম্বরে, শান্টি তার বক্তব্যের জন্য অভিনেতা নাসিরুদ্দিন শাহের বিরুদ্ধে একটি এফআইআর দায়ের করেছিলেন যে তিনি ভারতে তার সন্তানদের নিরাপত্তা নিয়ে চিন্তিত ছিলেন। ২০২১ সালে, জিতেন্দ্র সিং শান্টি কোভিড সংকটের সময় তার পরিষেবার জন্য ভারতের মর্যাদাপূর্ণ পুরস্কার পদ্মশ্রী পেয়েছিলেন। জিতেন্দর সিং শান্টি তার পদ্মশ্রী পুরস্কার ফ্রন্টলাইন কর্মীদের উৎসর্গ করেছেন।

পুরস্কার এবং সাফল্য 

 'বিশ্বের প্রথম শিখ যিনি ১০০ বার রক্ত দান করেন' এবং 'ডোনার সিং' উপাধি দ্বারা দিল্লি স্টেট ব্লাড ট্রান্সফিউশন কাউন্সিল কর্তৃক ভূষিত
 ISBTI- ৩০ বার রক্তদানের জন্য চ্যাপ্টার  পুরস্কার
 ওয়ার্ল্ড বুক অফ রেকর্ডসে ১০০ বার রক্তদাতার বিশ্ব রেকর্ড
 ন্যাশনাল ব্লাড ট্রান্সফিউশন কাউন্সিল (ভারত সরকার) এবং দিল্লি স্টেট ব্লাড ট্রান্সফিউশন কাউন্সিল (দিল্লির এনসিটি সরকার) দ্বারা সেঞ্চুরিয়ান অ্যাওয়ার্ড
 কোভিডের সময় সামাজিক অবদানের জন্য পদ্মশ্রী পুরস্কার।

আরো দেখুন 

 ২০১৩ দিল্লি বিধানসভা নির্বাচন
 শাহদারা (দিল্লি বিধানসভা কেন্দ্র)

তথ্যসূত্র 

 

জীবিত ব্যক্তি
১৯৬২-এ জন্ম
দিল্লি বিধানসভার সদস্য
দিল্লির ভারতীয় জনতা পার্টির রাজনীতিবিদ
দিল্লি বিধানসভার সদস্য ২০১৩-২০১৫